
KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2026. július 7-ei rendkívüli ülésére)


TÁRGY: AZ ALPOLGÁRMESTER ILLETMÉNYÉNEK MEGÁLLAPÍTÁSA


Kiskőrös Város Képviselő-testülete a 62/2026. sz. Képv. test. határozatával Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 80. § (1) és bekezdése alapján, Gmoser István főállású alpolgármester illetményét 2026. július 1. napjától állapította meg.

[bookmark: _Hlk233101610]Az Országgyűlés 2026. június 30-ai ülésnapján elfogadta a Magyarország helyi önkormányzatairól szóló 2011. évi CLXXXIX. törvénynek a polgármesteri és vármegyei közgyűlési elnöki javadalmazás korlátozásával összefüggő módosításáról szóló 2026. évi XXV.  törvényt (továbbiakban: Törvény), amely 2026. július 1. napján lépett hatályba. 

A közszolgálati tisztviselőkről szóló 2011. évi CXCIX. törvény (továbbiakban: Kttv.) 225/A. § (1) bekezdése szerint: 
„A polgármester tekintetében – az illetmény, tiszteletdíj megállapításának kivételével – a képviselő-testület gyakorolja a munkáltatói jogokat. A polgármester illetményét, tiszteletdíját a Magyarország helyi önkormányzatairól szóló 2011. évi CLXXXIX. törvény 71. § (1)–(4b) bekezdésének megfelelően a jegyző állapítja meg. A rendelkezés nem alkalmazható az alpolgármesternek, a vármegyei közgyűlés alelnökének, a főpolgármester-helyettes illetményének, illetve tiszteletdíjának a megállapításánál.”

[bookmark: _Hlk184036061]Az Mötv. 71. § (4) bekezdés f) pontja megállapítja, hogy:
„A polgármester megbízatásának időtartamára havonta
[bookmark: _Hlk184033542]f) a 10 001–30 000 fő közötti lakosságszámú település esetében a nemzetgazdasági átlagkereset háromszorosának;
megfelelő összegű illetményre jogosult.”

A Törvény 3. §-a pedig kimondja, hogy: Az Mötv. 71. § (4a) bekezdése helyébe a következő rendelkezés lép:
„(4a) A főpolgármester, a megyei jogú város polgármestere, a fővárosi kerületi önkormányzat polgármestere, a vármegyei önkormányzat közgyűlésének elnöke, a polgármester (e bekezdés alkalmazásában a továbbiakban együtt: polgármester) illetményének számításánál a 2024. évnek a január első napjától december utolsó napjáig tartó időszakára vonatkozó, a legalább 5 főt foglalkoztató vállalkozásoknál, a költségvetési intézményeknél és a foglalkoztatás szempontjából jelentős nonprofit szervezeteknél teljes munkaidőben alkalmazásban állók bruttó átlagkeresetére vonatkozóan a nemzetgazdasági átlagkeresetet kell alapul venni.”

2024. év január – december közötti időszakában a teljes munkaidőben alkalmazásban állók bruttó átlagkeresete a legalább 5 főt foglalkoztató vállalkozásoknál, a költségvetési intézményeknél és a foglalkoztatás szempontjából jelentős nonprofit szervezeteknél 667.365, -Ft volt (forrás: Hivatalos értesítő 2025. évi 11. szám).

Kiskőrös Város a 10 001–30 000 fő közötti lakosságszámú település. 2026. január 1-jén Kiskőrös állandó lakossága összesen 13 546 fő.

A fent meghatározott rendelkezésekre tekintettel Domonyi László Mihály polgármester illetménye továbbra is változatlan 2.002.095, - Ft., de a vonatkozó jogszabályi rendelkezések értelmében költségtérítésre 2026. július 01. napjától nem jogosult. 

A Mötv. 80. § (1) bekezdésében foglaltak alapján: 
„80. § (1) A főpolgármester-helyettes, a főállású alpolgármester, a vármegyei közgyűlés alelnöke illetményének összegét a főpolgármester, a polgármester, a vármegyei közgyűlés elnöke illetménye 70 – 90%-a közötti összegben a képviselő-testület állapítja meg.”

Fenti törvényi rendelkezések alapján az alpolgármester illetményét a polgármester illetményének 70 - 90%-a közötti összegben kell megállapítania a képviselő-testületnek. 

[bookmark: _Hlk233102590][bookmark: _Hlk233102625]A közszolgálati tisztviselőkről szóló 2011. évi CXCIX. törvény (továbbiakban: Kttv.) 225/K. § és Kttv. 225/L. § bekezdései alapján, az alpolgármester foglalkoztatási jogviszonyára megfelelően alkalmazni kell a Kttv. 141.§ (1)-(9) bekezdését, amely az idegennyelv-tudási pótlékról rendelkezik. Gmoser István angol középfokú (B2) komplex nyelvvizsgával rendelkezik. A Kttv. 141.§ (6) b) bekezdése alapján a pótlék mértéke komplex középfokú (B2) nyelvvizsga esetében az illetményalap 60%-a, azaz 23.190, -Ft. 

[bookmark: _Hlk233102821]Az alpolgármester illetményét a polgármester illetményének 70%-ban, havi 1.401.667, -Ft összegben, az idegennyelv-tudási pótlékot havi 23.190, -Ft összegben javaslom megállapítani 2026. július 1. napjától.

A Törvény 4. §-a megállapítja, hogy: „Hatályát veszti az Mötv. 71. § (6) bekezdése és a 80. § (3) bekezdése.” A rendelkezés megszünteti a főállású polgármester, a társadalmi megbízatású polgármester és a vármegyei önkormányzat közgyűlésének elnöke, valamint a helyetteseik Mötv. szerinti havi költségtérítésre való jogosultságát. 

A Törvény hatálybalépésére tekintettel javasalom, hogy a Képviselő-testület a 62/2026. számú Képviselő-testületi határozatát hatályon kívül helyezze.

A fentiek alapján javaslom, hogy a Képviselő-testület Gmoser István alpolgármester illetményének, idegennyelv-tudási pótlékának megállapításáról a határozat-tervezetben foglaltaknak megfelelően döntsön.


Kiskőrös, 2026. július 2.


Domonyi LászlóMihály sk.
polgármester




HATÁROZAT-TERVEZET

[bookmark: _Hlk184037947]
A Képviselő-testület:

1. [bookmark: _Hlk233959773]A 62/2026. számú Képviselő-testületi határozatát hatályon kívül helyezi.
2. Magyarország helyi önkormányzatairól szóló 2011. évi CLXXXIX. törvény 80. § (1) bekezdése alapján, Gmoser István főállású alpolgármester illetményét 2026. július 1. napjától havi 1.401.667, -Ft összegben állapítja meg.
3. A közszolgálati tisztviselőkről szóló 2011. évi CXCIX. törvény (továbbiakban: Kttv.) 225/K. § és 225/L. § továbbá a Kttv. 141.§ (6) bekezdésének alapján, Gmoser István főállású alpolgármester részére 2026. július 1. napjától havi 23.190, -Ft összegű idegennyelv-tudási pótlékot állapít meg. 
[bookmark: _Hlk184039753]
Felelős:	polgármester
Határidő:	azonnal


